Szilágyi Áron és Csipes Tamara az Év Sportolója
A férfiaknál a háromszoros olimpiai bajnok Szilágyi Áron, míg a nõknél a tokióban 500 méteren négyesben arany, egyesben ezüstérmes kajakozó Csipes Tamara lett 2021-ben az Év Sportolója. A hagyományos csapatok között a Tokióban bronzérmes nõi vízilabda-válogatott, míg az egyéni sportágak csapatversenyében a sorozatban harmadik olimpiai aranyérmet nyerõ nõi kajaknégyes lett a legjobb. Az év sportpillanatának 10 ezer szurkolói szavazat után Fiola Attila nyári Eb-gólját választotta meg a szakmai zsûri.
A Magyar Sportújságírók Szövetsége 64. alkalommal választotta meg az év legjobbjait. A tavalyi elmaradt gála után idén ismét komolyabb mûsorral készültek a szervezõk a Nemzeti Színházban: 15 szereplõ részvételével négy produkció volt látható. A többek között 21 táncossal egy különleges elõdadást is bemutattak, a színpad tíz másodpercenként alakult át sportpályákká, miközben megidézték 2021 legnagyobb sportpillanatait.

Összesen 366-an szavazhattak, és volt mibõl, illetve kibõl választani, hiszen az év legfontosabb eseményén, a tokiói olimpián, például az elmúlt 25 év legjobb szereplésével tündököltek a magyar sportolók.

Az idei gálának is volt díszvendége, mégpedig a korábbi profi országúti kerékpáros, az ír Stephen Roche személyében, aki 1987-ben megnyerte a Giro d'Italiát, a Tour de France-t, valamint az országúti világbajnokságot is. Szereplése abból a szempontból volt indokolt, hogy idén májusban Budapestrõl rajtol az olasz körverseny, a gálán ki is állították a Giro hatalmas trófeáját.

A gála, természetesen, a Himnusz eléneklésével kezdõdött, amit a népszerû énekes, Tóth Gabi tett meg nagyzenekari kísérettel.

A férfiaknál a karrierjét olimpiai aranyéremmel lezáró birkózó, Lõrincz Tamás, a Tokióban 200 méter pillangón ugyancsak aranyérmes úszó, Milák Kristóf, valamint a történelmi, harmadik egyéni ötkarikás aranyérmet nyerõ kardvívó, Szilágyi Áron került be az elsõ háromba. A díjat pedig a férfi kardvívás egyetlen háromszoros olimpiai bajnoka, Szilágyi Áron vehette át.

"Nagy öröm számomra, hogy itt állhatok. Köszönöm a kedves szavakat, és a sportújságíróknak, hogy rám szavaztak. Köszönöm a családomnak és a Vasas-családnak is. Gratulálok minden magyar sportolónak, akiknek a sikereinek örülhettem magam is" - mondta Szilágyi Áron, aki legalább ilyen sikeres évet kívánt 2022-re is.

A nõknél a kajaknégyessel aranyérmes Csipes Tamara és Kozák Danuta került a legjobbak közé, elõbbi 500 méteren egyesben egy ezüstérmet, míg utóbbi Bodonyi Dórával párban ugyancsak 500 méteren egy bronzérmet is szerzett. A lista harmadik szereplõje a kerékpáros Vas Kata Blanka, aki negyedik lett a tokiói mountainbike versenyben, és az országúti világbajnokság mezõnyversenyében is. A díjat Csipes Tamara vehette át Stephen Roche-tól, aki éppen tíz évvel ezelõtt már volt az Év Sportolója.

Mint mondta, örül és jólesik neki az elismerést, de kicsit kellemetlen számára, hogy egy népszerûségi szavazáson különbséget tesznek gyõztesek és gyõztesek között. Azt szeretném, hogy szimbiózisban éljünk mi sportolók, a szurkolók és az újságírók. Legyen összefogás, legyünk humánusak, lássuk az embert az eredmények mögött, és ne csak a bombasztikus sikereknek örüljünk - mondta a díjjal a kezében.

Az év edzõje díjért Csipes Ferenc (kajak-kenu), Decsi András (vívás) és Selmeci Attila (úszás) közül került ki, mindannyian olimpiai bajnokok (Csipes Tamara és a nõi kajak négyes, Szilágyi Áron és Milák Kristóf személyében) felkészítõiként pályáztak az elismerésre. Az Év edzõje végül Decsi András lett, aki tanítványainak, családjának és a vívás világába õt bevezetõ édesapjának mondott köszönetet az elismerésért.

Az év csapata címre a hagyományos csapatsportágakban a férfi labdarúgó-válogatott, valamint a férfi és nõi vízilabda-válogatott pályázott. Az elismerést végül a tokióban a sportág elsõ olimpiai érmét megszerzõ nõi pólósok vehették át. 

Az egyéni sportágakban az olimpiai bronzérmes férfi kardcsapat, a vb-ezüstérmes férfi rövidpályás gyorskorcsolya-váltó és az 500 méteren olimpiai bajnok nõi kajak négyes esélyes tagjai közül került ki a gyõztes, és nem meglepõ módon a zsinórban harmadik olimpiai aranyérmet nyerõ kajakosoknak tapsolhattak az egybegyûltek. Csipes Tamara, Kozák Danuta, Bodonyi Dóra és Kárász Anna közül elõbbi beszélt, aki elmondta, nagyon örülnek, hogy a minden évben szállított sikerek után most elõször a nõi kajak négyest látták a legjobbnak az újságírók.

Az év sportpillanata díjra a szurkolók több mint 10 ezer szavazata alapján Fiola Attilának a nyári labdarúgó Európa-bajnokságon a franciák ellen lõtt gólja, Szilágyi Áronnak a tokiói olimpia kard egyéni döntõjében bevitt döntõ tusa, valamint az a momentum maradt versenyben, amikor Valter Attila az idei a Giro d'Italián összetettben átvette a vezetést. A díj odaítélésérõl már szakmai zsûri döntött: és a nyári foci-Eb legemlékezetesebb pillanatáért járt a gyönyörû váza, amit csapattársa, Schäfer András vett át.

Az év fogyatékkal élõ sportolója a férfiaknál Kiss Péter Pál a magyar parasport elsõ kajakozó aranyérmese, a Tokióban ezüstérmes Osváth Richárd vívó és az immár kétszeres paralimpiai bajnok Pálos Péter asztaliteniszezõ közül, a történelmi aranyat nyerû Kiss Péter Pál vehette át a díjat.

A nõknél Ekler Luca távolugró, Konkoly Zsófia és Pap Bianka úszó volt a jelöltek hármasa. Ratko Kovacic, az Európai Paralimpiai Bizottság elnöke pedig utóbbinak, a Tokióban 100 méter háton aranyérmes Pap Biankának a nevét olvasta fel.

Az év fogyatékkal élõ csapata a nõi kerekesszékes vívóválogatott, a nõi paraúszó-váltó, illetve a parabocsa vegyespáros közül került ki. A díjat a tokiói olimpián bronzérmes vívók kapták: Danyi Gyöngyi, Hajmási Éva Andrea, Krajnyák Zsuzsanna és Veres Amarilla.

Az év e-sportolója díjra a Magyar E-Sport Szövetség (HUNESZ) javaslata alapján Birgány Adrián Raisy és Blazsán Patrik volt esélyes, a díjat pedig utóbbi, a virtuális autóversenyzõ kapta, aki 2020-ban is díjazott lett.

Az év szabadidõsport-rendezvénye a debreceni Buzánszky Jenõ Labdarúgó Egyetemi Kupa lett. További jelelötek voltak: a Balaton-átevezés, az Újpesti Futó és Kerékpáros Fesztivál, valamint az Ultrabalaton futóverseny.

Az MSÚSZ életmûdíját a karrierjét az Aranycsapat tagjaival együtt kezdõ, majd a kényszermunkatáborokat is megjáró, végül a magyar válogatottban kétszer is bemutatkozó, magyar bajnok és kupagyõztes, a Vasassal BEK-elõdöntõ és kétszeres Közép-európi Kupa-gyõztes Raduly József kapta. A 94 éves korábbi sportember a legidõsebb élõ magyar válogatott labdarúgó.